Public procurement notice: Contract Notice
Published: 2020-02-12
Buyer: Digitaliseringsstyrelsen
Country: DK
Contract type: Services
Procedure: Restricted procedure
CPV classification: 72000000 | 72212517 | 72261000: Software support services | 72267100: Maintenance of information technology software | 72510000: Computer-related management services
Estimated value: 18000000 DKK
Submission deadline: 2020-03-13
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Kontrakt om udvikling, vedligeholdelse, videreudvikling, support og drift af en orkestreringskomponent
Digitaliseringsstyrelsen ønsker som led i etablering af mit overblik at anskaffe en orkestreringskomponent, der skal give den enkelte borger et overblik over egne relevante data på tværs af den offentlige sektor, fx igangværende sager og tildelte ydelser. Orkestreringskomponenten vil skulle hente data fra forskellige fagsystemer, hvorefter data videreformidles til en visningsklient. Visningsklienten vil i første omgang være borger.dk men der vil på sigt kunne være flere visningsklienter, både offentlige, halvoffentlige og private. I første omgang vil data skulle hentes fra offentlige fagsystemer, men på sigt vil der også kunne skulle hentes data fra halvoffentlige og private datakilder. Den udbudte kontrakt omfatte udvikling, vedligeholdelse, videreudvikling, support og drift af orkestreringskomponenten.
Digitaliseringsstyrelsen skal gennemføre et EU-udbud med henblik på at indgå kontrakt om udvikling, vedligeholdelse og drift af en orkestreringskomponent til ordregivers løsning ”Mit Overblik” samt rammeaftale vedrørende videreudvikling mv. af orkestreringskomponenten. Mit Overblik har til formål, at give borgerne et bedre digitalt overblik over egne data hos offentlige myndigheder. Mit Overblik etableres etapevist frem mod 2024, hvor det løbende udvides med flere dataområder og nye datakilder. Orkestreringskomponentens rolle bliver at kalde datakilder parallelt, og sammenstille data og levere et sammenstillet svar i henhold til den aftalte datamodel til visningsklienten borger.dk som er udvalgt som obligatorisk visningsklient som led i realiseringen af Mit overblik.
Med et tværgående sags- og ydelsesoverblik, der som minimum udstilles på borger.dk gives borgerne et let tilgængeligt overblik på tværs af den offentlige sektor. Dette skal gøre det lettere og mere overskueligt for borgerne at danne sig et overblik over deres mellemværender med det offentlige, samt se hvilke data det offentlige har om dem og dermed give mere transparens. I overblikket vil borgerne blandt andet kunne få indsigt i den aktuelle status på behandlingen af igangværende sager og ansøgninger, få et overblik over hvilke ydelser, de modtager fra det offentlige samt se deres gæld, aftaler og frister.
Orkestreringskomponenten er fælles offentlig infrastruktur, der understøtter en sammenhængende visning af borgerens sager og ydelser og andre standardiserbare data på tværs af det offentlige ved at levere sammenstillede data til visningsklienten borger.dk.
På sigt vil det forretningsmæssige mål for orkestreringskomponenten kunne udvides til, at den også kan sammenstille og levere data til digitale overblik på andre visningsklienter, hvor der kan indgå data fra både private og halvoffentlige virksomheder samt understøtte visningsklienter implementeret som apps.
Udbuddet omfatter udvikling, vedligeholdelse/videreudvikling, support og drift af orkestreringskomponenten. Digitaliseringsstyrelsen ønsker at anskaffe en løsning, som Digitaliseringsstyrelsen kan videreføre, så andre leverandører ved senere genudbud kan overtage vedligeholdelse/ videreudviklingen, support og drift. Digitaliseringsstyrelsen ønsker en samarbejdsmodel med leverandøren, som baserer sig på principperne i et iterativt forløb, herunder med en kravspecifikation baseret på epics og user-stories. Orkestreringskomponenten skal således udvikles i tæt dialog mellem Digitaliseringsstyrelsen og leverandøren inden for en fast tidsplan og et fast leverancevederlag. Kontrakten indeholder et rammeaftaleelement for køb af videreudviklings- og supportopgaver incl. 8 (otte) optioner.
Orkestreringskomponenten sammenstiller data om borgere fra mange myndigheder ved at kalde datakilder i realtid og leverer et samlet svar til borger.dk Orkestreringskomponenten gemmer ikke data, så sikkerhed, teknisk integration og høj tilgængelighed er derfor vigtige egenskaber for orkestreringskomponenten. De store antal myndigheder, som orkestreringskomponenten integrerer til, giver også et projekt med mange interessenter og integrationspunkter.
Begrænsning af ansøgere, der opfordres til at afgive tilbud, sker efter vurdering af, hvilke ansøgere der har dokumenteret de mest relevante referencer, jf. punkt III.1.3), vedrørende de ydelser, som er beskrevet i punkt II.2.4).
Relevansvurderingen foretages på baggrund af i hvor høj grad referencerne dokumenterer erfaring med levering af behovsmæssigt og omfangsmæssigt sammenlignelige ydelser, jf. punkt II.2.4), inden for de seneste 5 år.
Ved vurderingen af hvilke ansøgere, der har dokumenteret de mest relevante referencer, tages der udgangspunkt i den enkelte ansøgers mest relevante reference, dog således at ansøgerens øvrige referencer kan supplere den mest relevante reference, såfremt referencerne tilsammen dokumenterer en højere grad af relevant erfaring.
- Option 1: Udvikling af simpel administrativ brugergrænseflade til systemforvalter, hvor datakilder kan aktiveres og inaktiveres,
- Option 2: Udvikling af simpel administrativ brugergrænseflade til systemforvalter, hvor visningsklienters adgang til orkestreringskomponenten kan aktiveres og inaktiveres,
I relation til punkt II.2.6) bemærkes, at udbudsmaterialet indeholder mindstekrav om, at den samlede kontraktværdi maksimalt må være 18 000 000 DKK. Dertil er der knyttet mindstekrav om maksimalpris til andre priselementer.


Award value: 18000000